Stratón (syn Xenofila)

Stratón () bol starogrécky sochár.

Stratón, syn sochára Xenofila z Argu, bol podľa Pausania spoluautorom sôch zhotovených pre argejský chrám boha Asklépia: „Najznamenitejší Asklépieion v Argu uchováva až po moje časy sediaceho Asklépia z bieleho mramoru a vedľa neho stojí Hygieia. Sedia tu tiež tvorcovia týchto sôch, Xenofilos a Stratón.“  Našlo sa niekoľko podstavcov zo sôch, ktoré sú signované obomi argejskými umelcami (otca a syna). Obdobie ich spolupráce sa datuje na koniec 2. stor. pred Kr. alebo na začiatok 1. stor. pred Kr.

Referencie a bibliografia 

 
Sochári starovekého Grécka